als_Latn dik_Latn tur_Latn
Prokuroria e Tiranës ka dërguar per gjykim 14 shtetas dhe 9 kompani qe administrohen prej tyre, pasi rezultojnë se jane përfshirë ne nje skeme gjigande mashtrimi me rimbursimin e TVSH. Si pasoje e kësaj skeme abuzive, buxheti i shtetit ka humbur rreth 26 milion euro. Te 14 individet e hetuar nga akuza, janë marre me biznesin e shit-blerjes dhe përpunimit te skrapit si dhe kane përfituar rimbursim ne mënyrë te pa drejte. Sipas njoftimit te Prokurorisë, ne total numri i personave te përfshirë ne këtë skeme arrin ne 60, por organi i akuzës eshte ne verifikim te dokumentacionit edhe per personat e tjerë juridik. Te gjithë këta individë akuzohen per falsifikim te dokumentave me ane te mashtrimit. Duke ju referuar te dhenave, subjektet kane fituar tendera per blerje hekuri, per skrap kryesisht nga demontimi i ish fabrikave te ndryshme dhe kane përdorur kompanitë te cilat jane regjistruar ne QKR dhe ne tatime ne menyre fiktive, vetëm me qellim per te tërhequr faturat e TVSH. Ky fakt është zbuluar nga drejtoria e hetimit tatimor dhe me pas është bere kallëzimi ne prokurori e cila ka kryer verifikimet dhe ka gjetur prova shkresore qe faktojnë tek te cilat mbështetet akuza.
als_Latn